คือดิฉันกินยาคุม28เม้ดแล้วมีตกขาวสีน้ำตาลกินได้4เม้ดก้มีทั้ง4วันปกติมั้ยค่ะ
สวัสดีค่ะ การมีตกขาวสีน้ำตาลดังกล่าว อาจเกิดจาก1. เป็นตกขาวที่ผิดปกติ เช่น อาจเกิดจากการติดเชื้อหนองในแท้หรือหนองในเทียม ซึ่งลักษณะของตกขาวมักมีสีเหลืองหรือเขียว หรืออาจมีเลือดปนได้ และมักมีอาการอื่นๆ ร่วม เช่น เจ็บขณะมีเพศสัมพันธ์ ปัสสาวะแสบขัด เจ็บขณะปัสสาวะ ปวดท้องน้อย หรืออาจมีไข้ได้2.เป็นเลือดไหลจากช่องคลอดที่ผิดปกติ ซึ่งสาเหตุได้แก่ ผลข้างเคียงจากการใช้ยาคุมกำเนิดชนิดต่างๆ มีติ่งเนื้อในโพรงมดลูก เยื่อบุโพรงมดลูกหนาตัว เป็นเนื้องอกมดลูกมะเร็งปากมดลูกมะเร็งเยื่อบุโพรงมดลูก เป็นต้นหากไม่ได้มีอาการปวดท้องน้อย ไม่มีแสบหรือคันในช่องคลอด ไม่มีปัสสาวะแสบขัด แนะนำให้สังเกตอาการไปก่อน หากตกขาวสีน้ำตาลดังกล่าวมีปรืมาณไม่มาก และค่อยออกน้อยลงจนหายไป ก็ไม่ได้อันตรายแต่อย่างใด แต่หากตกขาวสีน้ำตาลมีปริมาณมากมีอาการปวดท้องน้อย มีแสบหรือคันในช่องคลอด มีปัสสาวะหรือมีเลือดออกมาจากช่องคลอดมาก ควรหยุดทานยาคุมกำเนิดก่อน และไปพบสูติ-นรีแพทย์เพื่อตรวจหาสาเหตุค่ะ